Úradný vestník L 151 , 18/06/1999 S. 0027 - 0030



Rozhodnutie Komisie z 31. mája 1999, ktorým sa mení a dopĺňa rozhodnutie Komisie 95/454/ES ustanovujúce osobitné podmienky, ktorými sa riadia dovozy produktov rybolovu s pôvodom v Kórejskej republike (oznámené pod číslom dokumentu C(1999) 1403) (Text s významom pre EHP) (1999/401/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorá stanovuje hygienické podmienky pre produkciu a uvádzanie na trh produktov rybolovu [1] naposledy zmenenú a doplnenú smernicou 97/79/ES [2], a najmä na jej článok 11, (1) keďže článok 1 rozhodnutia Komisie 95/454/ES z 23. októbra 1995 ustanovujúceho osobitné podmienky, ktorými sa riadia dovozy produktov rybolovu a akvakultúry s pôvodom v Kórejskej republike [3] stanovuje, že Ministerstvo poľnohospodárstva, lesného hospodárstva a rybolovu – Národná stanica pre inšpekciu produktov rybolovu (NSPIPR) je príslušným orgánom v Kórejskej republike pre overovanie a potvrdzovanie zhody produktov rybolovu a akvakultúry s požiadavkami smernice 91/493/EHS; (2) keďže po reštrukturalizácii kórejskej vlády príslušný orgán pre osvedčenia o zdravotnej neškodnosti pre produkty rybolovu (NSPIPR) prešiel z Ministerstva poľnohospodárstva a lesného hospodárstva na Ministerstvo morských záležitostí a rybolovu a tento nový orgán dokáže účinne overovať uplatňovanie platných zákonov; keďže z toho dôvodu je nevyhnutné upraviť poverenie príslušného orgánu vymenovaného Komisiou v rozhodnutí 95/454/ES; (3) keďže je vhodné zosúladiť znenie rozhodnutia 95/454/ES so znením nedávno prijatých rozhodnutí Komisie, ktorými sa stanovujú zvláštne podmienky dovozu produktov rybolovu a akvakultúry z tretích krajín; (4) keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 95/454/ES sa upravuje takto: 1. Článok 1 sa nahrádza takto: "Článok 1 "Ministerstvo morských záležitostí a rybolovu – Národná stanica pre inšpekciu produktov rybolovu (NSPIPR)" je príslušným orgánom v Kórejskej republike pre overovanie a potvrdzovanie zhody produktov rybolovu a akvakultúry s požiadavkami smernice 91/493/EHS." 2. Článok 2 sa nahrádza takto "Článok 2 Produkty rybolovu a produkty akvakultúry s pôvodom v Kórejskej republike musia spĺňať tieto podmienky: 1. každá zásielka musí byť sprevádzaná očíslovaným originálom osvedčenia o zdravotnej neškodnosti, riadne vyplneným, podpísaným, datovaným a pozostávajúcim z jediného listu v súlade so vzorom v prílohe A k tomuto dokumentu; 2. produkty musia pochádzať zo schválených prevádzok, výrobných plavidiel, chladiarenských skladov alebo mraziarenských plavidiel uvedených v prílohe B k tomuto dokumentu; 3. s výnimkou mrazených produktov rybolovu voľne uložených a určených na výrobu konzervovaných potravín, všetky obaly musia obsahovať slovo "KÓREJSKÁ REPUBLIKA" a schvaľovacie/registračné číslo prevádzky, výrobného plavidla, chladiarenského skladu alebo mraziarenského plavidla pôvodu napísané nezmazateľným písmom." 3. Príloha A sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 31. mája 1999 Za Komisiu Franz Fischler člen Komisie [1] Ú. v. č. L 268, 24. 9. 1991, s. 15. [2] Ú. v. č. L 24, 30. 1. 1998, s. 31. [3] Ú. v. č. L 264, 7.11.1995, s. 37. -------------------------------------------------- PRÍLOHA " PRÍLOHA A +++++ TIFF +++++ +++++ TIFF +++++ " --------------------------------------------------